16. ΑΝΑΓΚ.ΝΟΜΟΣ υπ’ αριθ. 1553 της 29/29 Οκτ. 1950 Περί διακοπής της προφυλακίσεως κατηγοριών τινών υποδίκων και συμπληρώσεως του Α.Ν. 1504/1950. Άρθρ.1.-1.Τα έκτακτα Στρατοδικεία, απαλλάσσοντα τους κατηγορουμένους επί παραβάσει του Α.Ν. 509 του 1947 ή καταδικάζοντα αυτούς μετ’ αναστολής της επιβληθείσης ποινής ή αναβάλλοντα την εκδίκασιν της υποθέσεως, δύνανται ν’ αποφασίζουν περί διακοπής της προφυλακίσεώς των, εφ’ όσον αύτη διετάχθη και δια παραβάσεις υπαχθείσας εις την αρμοδιότητα των κοινών ποινικών δικαστηρίων, δυνάμει των Α.Ν. 1402 και 1430 του 1950. Επί των εκδικασθεισών ήδη υποθέσεων, η διακοπή της προφυλακίσεως «δύναται να αποφασίζεται και υπό του ασκούντος την ποινικήν αγωγήν, προτάσει του οικείου Βασ. Επιτρόπου ή και αυτεπαγγέλτως». Τα εντός « » αντικατεστάθησαν ως άνω δια του άρθρου δευτέρου παρ. 1 του κυρωτικού Νόμ. 1830/1951 (κατωτ. αριθ. 18). 2.Διαρκούσης της προδικασίας και μέχρις εκδικάσεως της υποθέσεως αι διατάξεις του άρθρ. 88 της Στρατ. Ποιν. Νομοθεσίας περί διακοπής της προφυλακίσεως εφαρμόζονται δια τους εν προφυλακίσει διατελούντας και προκειμένου περί παραβάσεων υπαχθεισών εις την αρμοδιότητα των κοινών ποινικών δικαστηρίων δυνάμει των Α.Ν. 1402 και 1430 του 1950. Άρθρ.2.-1.(Προστίθεται διάταξις εν τέλει άρθρ. 2 Α.Ν. 1504/1950, ανωτ. σελ. 128,01). 2.(Απηλείφθη δια του άρθρου δευτέρου του κυρωτικού Νόμ. 1830/1951). 3.Η εν άρθρ. 11 του Α.Ν. 1504 του 1950 εξάμηνος προθεσμία, ορίζεται εις μηνιαίαν, αρχομένη από της δημοσιεύσεως του παρόντος Νόμου. 4.(Απηλείφθη δια του άρθρου δευτέρου του κυρωτικού Νόμ. 1830/1951). Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν ευθύς άμα τη επαναλήψει των εργασιών της. Εκυρώθη δια του Νόμ 1830/1951 (κατωτ. αριθ. 20). 